Document ID: 32005D0686

ODLOČBA KOMISIJE
z dne 22. julija 2005
o odobritvi odstopanj nekaterim državam članicam glede statističnih podatkov, ki se pripravijo za referenčna leta 2003, 2004 in 2005 v skladu z Uredbo Komisije (ES) št. 753/2004
(notificirano pod dokumentarno številko C(2005) 2773)
(Besedila v nemškem, angleškem, estonskem, francoskem, grškem, madžarskem, italijanskem, litovskem, latvijskem, malteškem, nizozemskem in švedskem jeziku so edina verodostojna)
(Besedilo velja za EGP)
(2005/686/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 753/2004 z dne 22. aprila 2004 o izvajanju Odločbe Evropskega parlamenta in Sveta št. 1608/2003/ES glede statistike o znanosti in tehnologiji (1) in zlasti oddelkov 1 in 2 Priloge Uredbe,
ob upoštevanju naslednjega:
(1)
Uredba (ES) št. 753/2004 vsebuje referenčni okvir za skupne standarde, opredelitve in klasifikacije za pripravo statističnih podatkov Skupnosti o znanosti in tehnologiji, da bi se dobilo kakovostne statistične rezultate od držav članic v skladu s temi standardi, opredelitvami in klasifikacijami.
(2)
Točka 3 oddelka 1 Priloge k Uredbi (ES) št. 753/2004 določa, da lahko Komisija, če je treba opraviti večje prilagoditve nacionalnih statističnih sistemov, državam članicam odobri odstopanja v zvezi s statističnimi podatki o raziskavah in razvoju, ki jih je treba pripraviti za referenčno leto 2003. Samo v takih izjemnih primerih se to obdobje odstopanja lahko podaljša zaradi regionalne razčlenitve nekaterih spremenljivk.
(3)
Točka 3 oddelka 2 Priloge k Uredbi (ES) št. 753/2004 določa, da lahko Komisija, če je treba opraviti večje prilagoditve nacionalnih statističnih sistemov, državam članicam odobri odstopanja v zvezi s statističnimi podatki o državnih proračunskih sredstvih ali postavkah za raziskave in razvoj (GBAORD), ki jih je treba pripraviti za prvo referenčno leto 2004.
(4)
Takšna odstopanja so zahtevali zadevni organi oblasti Belgije, Estonije, Grčije, Francije, Irske, Italije, Luksemburga, Madžarske, Malte, Nizozemske, Avstrije, Švedske in Združenega kraljestva.
(5)
V skladu z informacijami, ki jih je prejela Komisija (Eurostat), so zahtevki zadevnih držav članic nastali zaradi potrebe po pomembnih spremembah v njihovih statističnih sistemih.
(6)
Zato je treba zahtevana odstopanja odobriti -
SPREJELA NASLEDNJO ODLOČBO:
Člen 1
Odstopanja so odobrena Belgiji, Estoniji, Grčiji, Franciji, Irski, Italiji, Latviji, Litvi, Luksemburgu, Madžarski, Malti, Nizozemski, Avstriji, Švedski in Združenemu kraljestvu, kakor je določeno v Prilogi k tej odločbi.
Člen 2
Ta odločba je naslovljena na Kraljevino Belgijo, Republiko Estonijo, Helensko republiko, Francosko republiko, Republiko Irsko, Italijansko republiko, Republiko Latvijo, Republiko Litvo, Veliko vojvodstvo Luksemburg, Republiko Madžarsko, Republiko Malto, Kraljevino Nizozemsko, Republiko Avstrijo, Kraljevino Švedsko ter Združeno kraljestvo Velika Britanija in Severna Irska.
V Bruslju, 22. julija 2005

Labels: 19
7
12
18
15